Det nye samarbejde blev markeret med gæster og besøg af sundhedsminister Astrid Krag (SF) i Medicinerhuset i Aalborg. Der var også opsat en masse stande med eksempler på noget af den udvikling og forskning, der allerede er i gang i mellem Universitetet og sygehuset. Forskningschef ved Aalborg Universitetshospital, Lars Hvilsted Rasmussen mener, at det nye samarbejde er en stor fordel: - Det, at vi bliver ét universitetshospital, giver et langt bedre samarbejde, bedre forskning, hurtigere udvikling i klinikken og flere læger på sygehuset i fremtiden, siger han. Efter at regionens eget universitet har fået en lægeuddannelse, behøver det lokale sygehus ikke længere at hente studerende og forskningprojekter helt i Århus.

Opsummering:
Aalborg sygehus og Aalborg universitet fejrede torsdag deres nye samarbejde. Hospitalet overgik ved årsskiftet fra Aarhus til Aalborg Universitet.